**Solstrålebøgerne - Kasse 1**

**Oversigt over de enkelte bøgers indhold**

|  |  |
| --- | --- |
| **Titel** | **Indhold** |
| Blomster | **Blomster** er en fagbog med fotografier af blomster i forskellige former og farver. De flotte fotografier, som underbygger tekstens indhold, skaber en god ramme for samtaler om fx blomster, former og farver. LET-tal: 6 |
| Nej! | **Nej!** er en lille fortælling om en dreng, som gerne vil prøve forskellige ting. Forældrene synes, det meste er for farligt, og de siger derfor Nej! Bogens detaljerede tegninger underbygger teksten og skaber samtidig en god ramme for samtaler fx om hvad det kan være farligt at gøre. LET-tal: 6  |
| Jeg skal sove | **Jeg skal sove** er en fortælling om en pige, som skal til at sove. Forældrene siger godnat og lukker døren. Men hun lægger sig ikke til at sove lige med det samme! Bogens tegninger understøtter teksten og skaber samtidig en god ramme for samtaler fx om hvad nogle børn kan finde på, inden de lægger sig til at sove. LET-tal: 6  |
| På vej til skole | **På vej til skole** er en fantasifuld fortælling om nogle usædvanlige elever, der er på vej til en ikke helt almindelig skole. Læreren ankommer også på sin helt egen måde. Bogens tegninger understøtter teksten og skaber samtidig en god ramme for samtaler om fx forskelige måder at transportere sig på, forskellige personer eller om børnenes skolevej. LET-tal: 6  |
| Jeg får øje på et ansigt | **Jeg får øje på et ansigt** er en hyggelig fortælling med en humoristisk slutning. Den handler om en dreng, som går en tur med sin bedstefar. På deres tur får drengen øje på de mønstre, som naturen skaber, som fx ansigtet i skyen og ansigtet i træet. Man kan også se sit eget ansigt, når man spejler sig i ruden. Bogens illustrationer understøtter teksten og skaber samtidig en god ramme for samtaler, fx om hvad man kan opleve i naturen, hvis man bruger sin fantasi. LET-tal: 9  |
| Lavet af sand | **Lavet af sand** er en fagbog med fotografier af flotte sandskulpturer. Fotografierne understøtter teksten og skaber samtidig en god ramme for samtaler fx om skulpturer, om sandslotte eller om noget, som de selv har bygget. LET-tal: 7  |
| Min milkshake | **Min milkshake** er en humoristisk fortælling om, hvordan en kænguru laver sig en milkshake. Det er samtidig en bog, der handler om tallene fra 1-6. Bogens illustrationer understøtter teksten og skaber samtidig en god ramme for samtaler om tal og måske også om at lave en lækker drik? LET-tal: 8  |
| Mudder | **Mudder** er en fortælling om en dreng, som leger i mudderet, så han får mudder på tøjet, på tæerne og i håret – og så får mor et knus! Bogens tegninger understøtter teksten og skaber samtidig en god ramme for samtaler fx om leg, om at blive snavset og om at snavse andre til. LET-tal: 6  |